شه‌فه‌ق نيوز/ پاريزگاى سلێمانى، دوياى نيمه‌شه‌و دوشه‌ممه‌/ سێشه‌ممه‌، ئاشكراى تۆماركردن 4 حاڵه‌ت تازه‌ى مردن كرد وه‌ ڤايرۆس كۆرۆنا، ئه‌ويش دوياى چه‌ن سه‌عات كه‌ميگ له‌ ئاشكراكردن دو حاڵه‌ت مردن.
له‌ى باوه‌ته‌و، سه‌رچه‌وه‌يگ ته‌ندروستى ئه‌را ئاژانس شه‌فه‌ق نيوز وت: ئه‌و حاڵه‌ته‌يل مردنه‌ دابه‌ش بوينه‌ له‌بان ژنيگ و سێ پياو.
سه‌رچه‌وه‌گه‌ يه‌يش ده‌رخست سێ حاڵه‌ت مردن له‌ليان له‌ناو شار سلێمانى بويه‌ و چواره‌مين حاڵه‌تيش له‌ قه‌زاى رانيه‌ له‌ ئداره‌ى راپه‌ڕين تۆمار كرياگه‌.
